[{"text_idx": "#000000", "text": "Koolitades o\u0303petajaid ma\u0308rkama positiivsust enda u\u0308mber, toome kooliro\u0303o\u0303mu o\u0303pilasteni"}, {"text_idx": "#000001", "text": "Eesti o\u0303petajate seas on u\u0308ha enam populaarsust kogunud mitteformaalsete meetodite, aktiiv- ja avastuso\u0303ppe toomine klassiruumi ning klassikontekstist va\u0308ljamineku olulisus. O\u0303ueso\u0303pe ja elukestev o\u0303pe on ja\u0308rk-ja\u0308rgult u\u0308ha suuremat toetajaskonda koguvad o\u0303ppesuunad, millest o\u0303petajad innustust saavad ning millele armastusest oma to\u0308o\u0308 ja o\u0303pilaste vastu oma to\u0308o\u0308plaane koostades keskenduvad."}, {"text_idx": "#000002", "text": "Paide Arvamusfestivalilgi ja\u0308i haridustelgis toimunud aruteludest eredaimalt ko\u0303lama mo\u0303te: \u201eTaastage kooliro\u0303o\u0303m!\u201d Meil on o\u0303petajaid, kelle klassis on o\u0303pilastel alati hea olla ning kelle klass on alati kooliro\u0303o\u0303must tulvil. Ja muidugi on igal asjal ka oma vastandpool."}, {"text_idx": "#000003", "text": "Hariduses on toimunud viimaste aastatega palju olulisi muutusi, mille elluviimiseks koolis peab saama o\u0303petajad koolist va\u0308lja \u2013 ta\u0308iendo\u0303ppele. On va\u0308ga oluline, et uuendusi tutvustatakse o\u0303petajatele vahetult ja innustunult."}, {"text_idx": "#000004", "text": "Sellel suvel korraldas treeningute ja ressursikeskus Atlas koosto\u0308o\u0308s MTU\u0308 Avarda koolituskeskusega kaks rahvusvahelist koolitust, et toetada o\u0303petajate soovi ennast rahvusvahelisel tasemel erialaselt ta\u0308iendkoolitada. Seda algatust toetas programm Euroopa Noored."}, {"text_idx": "#000005", "text": "Esimene koolitus, mis kandis pealkirja \u201eToo COOL for School\u201d, toimus 1.\u20138. juulini Lahmuse mo\u0303isakoolis Viljandimaal. Selles osalesid o\u0303petajad ning noortega to\u0308o\u0308tajad u\u0308heteistku\u0308mnest riigist: Itaaliast, Rumeeniast, Rootsist, Horvaatiast, Leedust, Poolast, Belgiast, Ts\u030cehhist, Soomest, Bulgaariast ja Eestist. Koolituse eesma\u0308rk oli o\u0303petada o\u0303petajatele ja noortega to\u0308o\u0308tajatele, kuidas toetada noori o\u0303ppijaid mitteformaalseid o\u0303ppemeetodeid kasutades ja seela\u0308bi va\u0308hendada koolist va\u0308ljalangemist ning suurendada kooliro\u0303o\u0303mu. Koolituse ka\u0308igus jagati eri riikide kogemusi ja meetodeid koolist va\u0308ljalangemise va\u0308hendamise teemaga seonduvalt. O\u0303piti kuidas toetada ja julgustada noori nende haridusteel ning to\u0303steti koolitusel osalejate kompetentsi elukestva o\u0303ppe, enesekindluse arendamise, tegutsemistahte suurendamise ning eneseregulatsiooni oskuste jagamiseks noortele."}, {"text_idx": "#000006", "text": "Koolituskeskuse teine rahvusvaheline treening kandis pealkirja \u201eTrainig of Trainers \u2013 keep your COOL\u201d, see toimus 17.\u201323. juulini Alu mo\u0303isas Raplamaal ning selles osalejad tulid kokku u\u0308heksast riigist: Rootsist, La\u0308tist, Itaaliast, Rumeeniast, Tu\u0308rgist, Horvaatiast, Bulgaariast, Ts\u030cehhist ja Eestist. Seegi koolitus oli suunatud o\u0303petajatele ja noortega to\u0308o\u0308tajatele. Mo\u0303testati lahti ja arutleti, millest tekivad kooliraskused ning mo\u0303tiskleti u\u0308heskoos, kuidas suurendada o\u0303pimotivatsiooni kasutades mitteformaalseid o\u0303petamismeetodeid ning aktiivo\u0303pet. Koolituse fookuses oli noorsooto\u0308o\u0308taja/koolitaja, kes soovis arendada enda koolitaja pa\u0308devusi, et tegutseda kooliraskustes noortega. O\u0303petati po\u0303nevaid meetodeid, eneseanalu\u0308u\u0308si, mentorlust ning grupidu\u0308naamika komponente, jagati kogemusi ning tehti tulevikuks koosto\u0308o\u0308plaane."}, {"text_idx": "#000007", "text": "On va\u0308ga oluline ma\u0308rgata, milline on tulemuste vahe, kui vo\u0303rdleme tavapa\u0308rast/formaalset o\u0303pet ning mitteformaalset o\u0303pet. Meie riiklik o\u0303ppekava annab o\u0303petajatele va\u0308ga palju vo\u0303imalusi teha muudatusi oma o\u0303petamismeetodites ning integreerida o\u0303ppeaineid, tuua sisse elulisust, keskenduda just selle klassi erisusele, nende o\u0303pilaste vajadustele, innovaatiliselt la\u0308heneda ja humanistlikult toetada o\u0303pilase arengut."}, {"text_idx": "#000008", "text": "O\u0303petaja peab olema avatud suhtleja, uudishimulik, toetav, aktiivse kuulamise, analu\u0308u\u0308tilise ning su\u0308nteetilise mo\u0303tlemise oskusega, hoolima inimestest, jagades humanistlikke va\u0308a\u0308rtusi, olema oma isikuga eeskujuks, ja\u0308rgima enda o\u0303petatavaid va\u0308a\u0308rtusi, olema eluterve ja elujaatava ellusuhtumisega ning soovima olla arenemisvo\u0303imeline. Heal o\u0303petajal on teatud isikuomadused. Kuidas suunata koolijuhte nii, et nad selekteeriks valiku seast just need o\u0303iged o\u0303petajad oma kooli o\u0303petama \u2013 see on mo\u0303ttekoht."}, {"text_idx": "#000009", "text": "Meie koolides on selliseid o\u0303petajaid, kes teevad oma to\u0308o\u0308d mitte ainult palga pa\u0308rast, vaid to\u0303elisest pu\u0308hendumusest ja armastusest selle elukutse vastu \u2013 olles la\u0308bi lugenud kogu riikliku o\u0303ppekava nii po\u0303hikooli kui ka gu\u0308mnaasiumi osa, lisaks suurema osa teistest seadustest, kirjutanud projekte, et pakkuda oma o\u0303pilastele veel midagi... On o\u0303petajaid, kes otsivad vo\u0303imalusi ennast ko\u0303ige uuemate haridusalaste uuendustega kursis hoida."}, {"text_idx": "#000010", "text": "Soovin ko\u0303ikidele o\u0303petajatele ilusat uut kooliaastat! O\u0303petajad tulevad toime keeruliste olukordadega, naeratus na\u0308ol, uued eesma\u0308rgid juba mo\u0303ttes valmis kirjutatud ning innustunud su\u0308da ihkamas uusi va\u0308ljakutseid. O\u0303petajad on kui ko\u0303rbelilled, mis on vo\u0303imelised pikalt ebasoodsates tingimustes kasvama ning u\u0308he hetkega soosivate tegurite ilmnemisel o\u0303ide puhkema. O\u0303petajad on kui tugevad tammed, keda koolist va\u0308lja juurida ei ole kaugeltki lihtne. O\u0303petajad po\u0308o\u0308ravad meie silmad tulevikku, mis hetkeolukordade kiuste taamal eredalt sillerdab."}]